**Indoklás:**

Zenta község 2020-és évi költségvetéséről szóló rendeletet a Zentai Községi Képviselő-testület a 2019.12.22-én tartott ülésén hozta meg (Zenta Község Hivatalos Lapja, 22/2019. sz.)

A költségvetési rendszerről szóló törvény (az SZK Hivatalos Közlönye, 54/2009., 73/2010., 101/2010., 121/2011., 93/2012., 62/2013., 63/2013. sz. – kiig., 108/2013.,, 142/2014, és 68/2015. sz. – más törv., 103/2015., 99/2016., 113/2017. sz., 95/2018 sz., 31/2019 sz. és 72/2019 sz.) 76. szakasza alapján a helyi közigazgatás pénzügyekben hatáskörrel bíró szerve köteles rendszeresen figyelemmel kísérni a költségvetés végrehajtását és legalább évente kétszer tájékoztatni a helyi hatalom hatásköri végrehajtó szervét. A helyi hatalom hatásköri végrehajtó szerve a jelentés benyújtását követően elfogadja azt és megküldi a jelentést a helyi hatalom képviselő-testületének.

A fent felsoroltak alapján Zenta község Községi Tanácsa, mint a Zentai Községi Képviselő-testület által hozott aktusok meghatalmazott javaslattevője végzésével megerősítette Zenta község költségvetéséről szóló rendelet végrehajtásáról szóló jelentést a 2020 januártól szeptemberig terjedő időszakra és utalta azt a Zentai Községi Képviselő-testületnek megvitatásra és elfogadásra.